Ettepanek: NÕUKOGU RAKENDUSMÄÄRUS, millega lõpetatakse dumpinguvastaste meetmete osaline vahepealne läbivaatamine, mida kohaldatakse teatavate Hiina Rahvavabariigist pärit rauast või terasest kinnitusdetailide impordi suhtes, mida on laiendatud Malaisiast lähetatud impordile, olenemata sellest, kas need on deklareeritud Malaisiast pärinevatena või mitte /* COM/2013/0652 final - 2013/0318 (NLE) */





SELETUSKIRI 1) Ettepaneku taust || Ettepaneku põhjused ja eesmärgid Käesolev ettepanek käsitleb nõukogu 30. novembri 2009. aasta määruse (EÜ) nr 1225/2009 (kaitse kohta dumpinguhinnaga impordi eest riikidest, mis ei ole Euroopa Ühenduse liikmed) (edaspidi „dumpinguvastane algmäärus”) kohaldamist osalises vahepealses läbivaatamises, mis hõlmab teatavate Hiina Rahvavabariigist pärit rauast või terasest kinnitusdetailide impordi suhtes kehtestatud dumpinguvastaseid tollimakse, mida on laiendatud teatavate Malaisiast lähetatud rauast või terasest kinnitusdetailide impordile, olenemata sellest, kas need on deklareeritud Malaisiast pärinevatena või mitte. || Üldine taust Käesolev ettepanek on seotud algmääruse rakendamisega. The || Ettepaneku valdkonnas kehtivad õigusnormid Nõukogu määrusega (EÜ) nr 91/2009 (ELT L 29, 31.1.2009, lk 1), mida on muudetud nõukogu rakendusmäärusega (EÜ) nr 924/2012 (ELT L 275, 10.10.2012, lk 1), kehtestatakse lõplik dumpinguvastane tollimaks teatavate Hiina Rahvavabariigist pärit rauast või terasest kinnitusdetailide impordi suhtes, mis praegu kuuluvad CN-koodide ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 ja ex 7318 22 00 alla. Nõukogu rakendusmäärusega (EL) nr 723/2011 (ELT L 194, 26.7.2011, lk 6) laiendati teatavate Hiina Rahvavabariigist pärit rauast või terasest kinnitusdetailide impordi suhtes kehtestatud lõplikku dumpinguvastast tollimaksu Malaisiast lähetatud teatavate rauast või terasest kinnitusdetailide impordile, olenemata sellest, kas need on deklareeritud Malaisiast pärinevatena või mitte. || Kooskõla Euroopa Liidu muude tegevuspõhimõtete ja eesmärkidega Ei kohaldata. 2) Konsulteerimine huvitatud isikutega ja mõju hindamine || Konsulteerimine huvitatud isikutega || Menetlusega seotud huvitatud isikutele anti võimalus menetluse ajal kaitsta oma huve algmääruses sätestatud korras. || Eksperdiarvamuste kogumine ja kasutamine || Välisekspertide arvamusi ei olnud vaja kasutada. || Mõju hindamine Käesolev ettepanek tuleneb algmääruse rakendamisest. Algmäärusega ei nähta ette üldist mõju hindamist, kuid selles on esitatud põhjalik loetelu tingimustest, mida tuleb hinnata. 3) Ettepaneku õiguslik külg || Kavandatud meetmete kokkuvõte 14. mail 2013 algatas komisjon selliste dumpinguvastaste meetmete osalise vahepealse läbivaatamise, mida kohaldatakse teatavate Hiina Rahvavabariigist pärit rauast või terasest kinnitusdetailide impordi suhtes, mida on laiendatud Malaisiast lähetatud impordile, olenemata sellest, kas need on deklareeritud Malaisiast pärinevatena või mitte. Läbivaatamine algatati äriühingu Malaysian Precision Manufacturing SDN BHD („taotluse esitaja”) esitatud põhjendatud taotluse alusel. Taotluse esitaja võttis läbivaatamise taotluse enne küsimustikule vastamist tagasi. Tehti kindlaks, et läbivaatamismenetluse lõpetamine oleks liidu huvides. Seepärast soovitatakse, et nõukogu võtaks vastu lisatud määruse ettepaneku, et vahepealse läbivaatamise uurimine lõpetada; ettepanek tuleks avaldada Euroopa Liidu Teatajas. || Õiguslik alus Nõukogu määrus (EÜ) nr 1225/2009, 30. november 2009, kaitse kohta dumpinguhinnaga impordi eest riikidest, mis ei ole Euroopa Ühenduse liikmed. || Subsidiaarsuse põhimõte Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. || Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. || Asjaomast meedet on kirjeldatud eespool nimetatud algmääruses ja see ei võimalda teha otsuseid liikmesriikide tasandil. || Märkust selle kohta, et liidul, liikmesriikide valitsustel, piirkondlikel ja kohalikel ametiasutustel, ettevõtjatel ja kodanikel lasuv finants- ja halduskoormus peab olema minimaalne ja proportsionaalne ettepaneku eesmärgiga, ei kohaldata. || Õigusakti valik || Kavandatav õigusakt: määrus. || Muud vahendid ei oleks asjakohased järgmisel põhjusel: muud vahendid ei oleks asjakohased, sest algmäärusega ei ole ette nähtud muid võimalusi. 4) Mõju eelarvele || Ettepanek ei mõjuta liidu eelarvet. || 2013/0318 (NLE) Ettepanek: NÕUKOGU RAKENDUSMÄÄRUS, millega lõpetatakse dumpinguvastaste meetmete osaline vahepealne läbivaatamine, mida kohaldatakse teatavate Hiina Rahvavabariigist pärit rauast või terasest kinnitusdetailide impordi suhtes, mida on laiendatud Malaisiast lähetatud impordile, olenemata sellest, kas need on deklareeritud Malaisiast pärinevatena või mitte EUROOPA LIIDU NÕUKOGU, võttes arvesse Euroopa Liidu toimimise lepingut, võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed[1] (edaspidi „algmäärus”), eriti selle artikli 11 lõiget 3 ja artikli 13 lõiget 4, võttes arvesse ettepanekut, mille Euroopa Komisjon (edaspidi „komisjon”) esitas pärast konsulteerimist nõuandekomiteega, ning arvestades järgmist: 1. MENETLUS 1.1. Kehtivad meetmed (1) Nõukogu kehtestas määrusega (EÜ) nr 91/2009,[2] mida on muudetud nõukogu rakendusmäärusega (EL) nr 924/2012,[3] lõpliku dumpinguvastase tollimaksu (edaspidi „kehtivad meetmed”) teatavate Hiina Rahvavabariigist pärit rauast või terasest kinnitusdetailide impordi suhtes, mis praegu kuuluvad CN-koodide ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 ja ex 7318 22 00 alla. (2) Nõukogu laiendas teatavate Hiina Rahvavabariigist pärit rauast või terasest kinnitusdetailide impordi suhtes kehtestatud lõplikku dumpinguvastast tollimaksu teatavate Malaisiast lähetatud rauast või terasest kinnitusdetailide impordile, olenemata sellest, kas need on määruse (EL) nr 723/2011[4] kohaselt deklareeritud Malaisiast pärinevatena või mitte, (edaspidi „laiendatud kehtivad meetmed”). 1.2. Läbivaatamistaotlus (3) Algmääruse artikli 11 lõikele 3 ja artikli 13 lõikele 4 vastava osalise vahepealse läbivaatamise taotluse esitas Malaisia eksportiv tootja Malaysian Precision Manufacturing SDN BHD (edaspidi „taotluse esitaja”). (4) Taotlus käsitles ainult taotluse esitaja vabastamist kehtivate laiendatud meetmete kohaldamisest. (5) Taotluse esitaja väitis taotluses, et ta on teatavate rauast või terasest kinnitusdetailide tegelik tootja ning ta on võimeline tootma kogu teatavate rauast või terasest kinnitusdetailide koguse, mida ta on tarninud ELi pärast kehtivate laiendatud meetmete kehtestamiseni viinud kehtivatest meetmetest kõrvalehoidmist käsitleva uurimise alustamist. (6) Taotluse esitaja esitas esmapilgul usutavaid tõendeid selle kohta, et ta on tootnud Malaisias teatavaid rauast või terasest kinnitusdetaile ammu enne kehtivate meetmete kehtestamist. Lisaks sellele väitis taotluse esitaja, et kuigi ta on seotud teatavaid rauast või terasest kinnitusdetaile tootvate teatavate tootjatega, kes asuvad Hiina Rahvavabariigis, on tema kontaktid Hiina Rahvavabariigis asuvate seotud äriühingutega loodud enne kehtivate meetmete kehtestamist ning neid suhteid ei ole kasutatud kehtivatest laiendatud meetmetest kõrvalehoidmiseks. 1.3. Osalise vahepealse läbivaatamise algatamine (7) Pärast nõuandekomiteega konsulteerimist leidis komisjon, et taotlus sisaldas esmapilgul piisavalt usutavaid tõendeid osalise vahepealse läbivaatamise algatamiseks, ning avaldas 14. mail 2013 Euroopa Liidu Teatajas teatise osalise vahepealse läbivaatamise algatamise kohta[5] (edaspidi „algatamisteade”) vastavalt algmääruse artikli 11 lõikele 3 ja artikli 13 lõikele 4; läbivaatamine piirdus selle kontrollimisega, kas taotluse esitajat on võimalik kehtivate laiendatud meetmete kohaldamisest vabastada. 1.4. Huvitatud isikud (8) Komisjon teavitas osalise vahepealse läbivaatamise algatamisest ametlikult taotluse esitajat, Malaisia ja Hiina Rahvavabariigi esindajaid ning liidu tootjate ühendust. Huvitatud isikutele anti võimalus teavitada kirjalikult oma seisukohtadest ja taotleda ärakuulamist algatamisteates sätestatud tähtaja jooksul. Oma seisukohad esitas üksnes taotluse esitaja. Ärakuulamist ei ole taotletud. (9) Uurimiseks vajaliku teabe kogumiseks saatis komisjon taotluse esitajale küsimustiku, ent taotluse esitaja ei vastanud küsimustikule ettenähtud tähtaja jooksul. 2. TAOTLUSE TAGASIVÕTMINE JA MENETLUSE LÕPETAMINE (10) 18. juunil 2013 võttis taotluse esitaja kehtivaid laiendatud meetmeid käsitleva osalise vahepealse läbivaatamise taotluse tagasi. Taotluse esitaja väitis, et ta ei ole võimeline esitama komisjonile küsimustikus nõutud andmeid temaga seotud äriühingute kohta. Lisaks kaebas taotleja, et küsimustikule vastamise tähtaeg on liiga lühike. Siiski ei esitatud põhjendatud taotlust pikendada küsimustikule vastamise tähtaega. (11) Taotluse tagasivõtmisega seoses kaaluti, kas oleks põhjendatud jätkata läbivaatamisega seotud uurimist ex officio. Komisjon leidis, et puuduvad mõjuvad põhjendused, mille kohaselt lõpetamine ei oleks liidu huvidega vastavuses. Seega tuleks läbivaatamine lõpetada. (12) Huvitatud isikutele teatati, et läbivaatamine kavatsetakse lõpetada, ja anti võimalus esitada märkusi. Ühtki märkust ei laekunud. (13) Seetõttu järeldatakse, et osaline vahepealne läbivaatamine, milles raames käsitletakse teatavate Hiina Rahvavabariigist pärit rauast või terasest kinnitusdetailide impordi suhtes kehtestatud dumpinguvastaseid meetmeid, mida on laiendatud teatavate Malaisiast lähetatud rauast või terasest kinnitusdetailide impordile, olenemata sellest, kas need on deklareeritud Malaisiast pärinevatena või mitte, tuleks lõpetada ilma kehtivaid laiendatud dumpinguvastaseid meetmeid muutmata, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 1225/2009 artikli 11 lõike 3 ja artikli 13 lõike 4 alusel algatatud osaline vahepealne läbivaatamine, mille raames käsitletakse teatavate Hiina Rahvavabariigist pärit rauast või terasest kinnitusdetailide impordi suhtes kehtestatud dumpinguvastast meedet, mida on laiendatud teatavate Malaisiast lähetatud rauast või terasest kinnitusdetailide impordile, olenemata sellest, kas need on deklareeritud Malaisiast pärinevatena või mitte, lõpetatakse käesolevaga ilma kehtivat laiendatud dumpinguvastast meedet muutmata, Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 343, 22.12.2009, lk 51. [2] ELT L 29, 31.1.2009, lk 1. [3] ELT L 275, 10.10.2012, lk 1. [4] ELT L 194, 26.7.2011, lk 6. [5] ELT C 134, 14.5.2013, lk 34.